als_Latn dik_Latn sag_Latn
Leonardo da Vinçii e kishte kaluar jetën në përpjekjë që ta pikturonte një fytyrë të tillë. Shkencëtarët dhe matematikanët janë lodhur shekuj me radhë për të mësuar se çka e bën të përkryer një fytyrë, ndërsa kirurgët plastikë përpiqen prej vitesh që ta krijojnë një të tillë.
E Florence Colgate? Ajo, thjeshtë, e ka një fytyrë të tillë.
Studentja 18 vje[are është e bekuar, pasi ajo ka një fytyrë që cilësohet e përsosur. Përmasat mes syve, ballit dhe mjekrës së saj përputhen me modelin e fytyrës së përsosur, shkruan gazeta britanike dailymail. co.uk.
Fytyra e Florences, me simetri të përkryer dhe me sy të kaltër, është shpallur fituese e konkursit për fytyrën më të bukur natyrale në Britaninë e Madhe.
Studentja Florence Colgate, e cila punon në një lokal të ushqimit të shpejtë, ka lënë prapa 8000 konkurrente të tjera, të cilat kishin konkurrruar për këtë titull. Ajo është shpallur fituese pasi juria ka konstatuar se ajo nuk ka bërë asnjë ndërhyrje kirurgjike, nuk ka fshehur ndonjë rrudhë me botoks dhe nuk ka përdorur kurrfarë grimi apo produkti kozmetik.
Sipas specialistëve të fushës, fytyra e një femra konsiderohet e bukur kur distance mes bebeve të syve është më e vogël se gjysma e distancës midis dy veshëve. Distanca mes bebeve e Florences është 44 për qind e distancës midis veshëve të saj.
Ekspertët vlerësojnë gjithashtu se distanca relative mes syve dhe gojës duhet të jetë pak më shumë se një e treta e distancës nga vijë e flokëve në mjekër apo 33.3 për qind. Te Firence kjo distancë është 32.8 për qind.
Një fotografi e publikuar nga Dailymail tregon se fituesja e konkursit për fytyrën më të bukur, Florence Colgate, i ka ngjarë të ëmës, Lisa, e cila duket të ketë qenë po aq e bukur.
Midis femrave me fytyra që i plotësojnë kriteret për t’u vlerësuar si të përkryera janë renditur edhe këngëtrja Shania Twain, modelja Liz Hurley dhe aktorja Jessica Alba.
Teoria e bukurisë proporcionale ka lindur më shumë se gjysmë mileniumi më parë, që në kohën e Da Vinçit, i cili ishte teoricienti i parë që e lidhi matematikën me bukurinë. (r.m.)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn